钦定古今图书集成/历象汇编/庶征典/第077卷 > 后梁
## 钦定古今图书集成/历象汇编/庶征典/第077卷 > 后梁

### 太祖开平三年久雨

按《五代史梁太祖本纪》。不载　按《册府元龟》，“开平三
年六月己亥，以久雨。命官祈祷于神祠灵迹。八月甲
午，以秋稼将登，霖雨特甚。命宰臣已下祷于社稷诸
祠。”

开平四年，久雨。

按《五代史梁太祖本纪》，不载。　按《册府元龟》，“开平四
年五月己丑朔，以连雨不止，至壬辰，御文明殿，命宰
臣分拜祠庙。八月，车驾西征。己巳，次陜府。是时悯雨，
且命宰臣从官分祷灵迹。既而雨翼日止，帝大悦。九
月辛丑，以久雨，命宰臣薛贻矩、禜门赵光逢祠嵩岳。”